en en en gu gu gu gu gu gu gu gu gu gu gu gu gu gu gu gu gu gu gu gu gu en en en gu gu gu gu gu gu gu gu gu gu gu gu gu gu gu gu gu gu gu gu gu en en en gu gu gu gu gu gu gu gu gu gu gu gu gu gu gu gu gu gu gu en en en en en en en en cs cs cs en fr en gu gu gu en en uk en en
નસીબ,લક અને કિસ્મત એવા બહાના છેકે જેને આપણે  તરત ઉપયોગમાં લઇ લઈએ છીએ !
જે પરિસ્થિતિ આપણી વિપરીત જાય તો તરત આપણે કહી દઈએ છીએ કે મારું નસીબ ખરાબ છે !
જુગાર ખરાબ રમત છે , આમ છતાં એ એટલો સંદેશો જરૂર આપે છે કે પાસા દર વખતે સરખા નથી પડતાં !
પાસા ફેંકતી વખતે ખબર નથી હોતીકે પાસા સીધા પડશે કે ઉંધા !
ગણતરી આપણી હોય છે અને દોષ આપણે પાસાને દઈએ છીએ.
નસીબનું પણ મહદંશે આપણે આવી રીતેજ ઉપયોગ કરતા હોઈએ છીએ !
આપણા વિપરીત સજોગો અને ખરાબ સમયને આપણે ખરાબ નસીબનું નામ આપતા હોઈએ છીએ !
આપણો જેવો સમય ચાલતો હોય એને નસીબ ના સમઝી લો !
દરેક ખરાબ સમયને નસીબને દોષ ના આપો ! એને એક પડકાર સમઝી સામનો કરતા શીખો !
ગાડીમાં પંચર પડયુંતો કમનસીબ ! થોડાં માર્ક્સ ઓછા આવ્યા તો બેડ લક !
અરે ફલાઈટ મીસ થઇ તો પણ નસીબ ! લોટરી ના લાગી તો બેડ લક !
કોઈકવાર તો આપણી ભૂલ કે ત્રુટી શોધો !
આપણા નસીબને આપણે કેટલું સસ્તું બનાવી દીધું છે !
આપણી આર્થિક પરિસ્થિતિને પણ આપણે નસીબ સાથે જોડી દીધી છે ! જો પૈસા જ સુખ હોતતો એકપણ ધનવાન દુઃખીના હોત !
નસીબ ક્યારેય સારું અથવા ખરાબ નથી હોતું ! આપણે જ એનું નિર્માણ કરીએ છીએ !
પરિસ્થિતિ,સમય કે સંજોગોથી હારી ના જાઓ એતો બદલાતા જ રેહવાના છે !
નસીબ સાથે આપણે બદલાવવાની જરૂર નથી !
Posted by Astha Shah at 06:02 No comments:
Email ThisBlogThis!Share to TwitterShare to FacebookShare to Pinterest
Thursday, 23 July 2015
દરેક સંબંધની એક લાઈફલાઈન હોય છે ! કોઈ લાંબી હોય કે કોઈ ટૂંકી હોય છે !
બહુ ઓછા સંબંધો કાયમી હોય છે ! સંબંધોનું સર્જાવું જેટલું કુદરતી છે તેટલું તૂટવું પણ એટલુજ કુદરતી છે !
જળવાયા હોય તોપણ દરેક સંબંધ જળવાય એવું જરૂરી નથી,
સંબંધની સાર્થકતા એમાં છે કે તૂટેલા સંબંધો ને તમે કેવી રીતે મૂલવો છો !
સંબંધો કેવા હતા એ તો ઘણી વાર સંબંધો તૂટે પછી જ ખબર પડતી હોય છે !
દુશ્મનોનો સામનો કરવાની તાકાત ભગવાને સહુને આપી હોય છે , પણ વ્યક્તિ દોસ્તમાંથી દુશ્મન
થયેલ વ્યક્તિ સાથે લડી સકતો નથી ~ કારણકે એમાં માત્ર નફરત નથી હોતી ,
નફરતતો માત્ર ઉપર છવાઈ ગઈ હોય છે, અંદરતો  માત્ર પ્રેમ અને લાગણી હોય છે.
નફરતના આ પોપડાને જો જલ્દી હટાવી ના દઈએ તો એ ઘટ્ટ થતું જાય છે અને સાત જન્મનો સાથ
સમજતા હોઈએ એની સાથે ઘણી વખત સાત પગલાં પણ ચાલી શકાતું નથી !
તુટેલા સંબંધોનું ક્યારેય પોસ્ટમોર્ટમ ના કરો ; એમાંથી માત્ર પ્રશ્નો , તકરાર , માંગણી અને
નિષ્ફળ આશાઓ જ મળશે !
તૂટેલા સંબંધોને દફ્નાવીદો ! (કદાચ તમે સંમત નહિ થાઓ ) ~ (હવે થશો !)
અને દફનાવી દીધા પછી એના ઉપર ફૂલોજ વાવો ! કારણકે કાંટા વાવશો તો એ કોઈક દિવસ તમનેજ
વંચાઈ ગયેલુ પુસ્તક જેમ આપણે લાઇબ્રેરીના ખૂણા માં મૂકી દઇએ છીએ તેમજ તૂટેલા સંબંધોને દિલના
કોઈ ખૂણામાં એવી રીતે ગોઠવોકે ક્યારેક નજરે ચડે તોપણ એવું લાગેકે એક સરસ વાર્તા હતી !
અને એનું એક પાત્ર હું પણ હતું !
Posted by Astha Shah at 07:26 2 comments:
Email ThisBlogThis!Share to TwitterShare to FacebookShare to Pinterest
Saturday, 11 July 2015
ઘણી વખત એવું થઇ જાયકે કોઈ વિચારોજ ના આવતા હોયતો કેવું સારું !
દરેક હસતો માણસ ખુશ હોયએ જરુરી નથી !
ઉદાસી ઢાંકી શકે એવો કોઈ મેક-અપ ખરો ?
કેટલી ઉદાસીઓને હૃદયમાં  ઢાંકીને માણસ પોતે મઝામાં છે એવો ડોળ કરતો હોઈ છે !
લગભગ દરેક વ્યક્તિ જીંદગીમાં ક્યારેકને ક્યારેક કોઈ ખૂણામાં અથવા કોઈના ખભા ઉપર
માથું રાખી રડી તો લે જ છે !
ઘણી વ્યક્તિઓ જન્મે ત્યારે રડે છે પછી ક્યારેય અસલ જીંદગીમાં રડી શકતો નથી!
માણસ બધાની જોડે બેસી હસી તો લે છે ! પણ ઘણા ઓછા એવા હોઈ છે જે લોકોની સાથે
બેસી રડી શકે છે !
રડ્વુંતો છે ! પણ કોની સાથે ?
પ્રશ્નો છે ! મારા આંસુ એ સમજી શકશે ? મારા આંસુની ભીનાસને સ્પર્શી શકશે ?
જેમની પાસે જીંદગીમાં આવી વ્યક્તિ નથી એ સૌથી ગરીબ માણસ છે !
તમે કોઈની ઉદાસીને જાણી શકો તો માનજો તમે તેની સૌથી નજીક છો !
તમારી સંવેદનાઓ જો કોઈ માટે સંજીવની બને તેમ હોય તો એ ક્ષણ જવા ના દેતા !
બાકી તો ફેસબુક પર - I am sad ના status ને like કરવા વાળા અને comments  કરવા વાળા ઘણા મળી જશે!!
શાંતીથી વિચારજો તમારી પાસે આવી વ્યક્તિ છે ખરી !
શું કો છો ? શું હું સાચી છું /
Posted by Astha Shah at 03:49 2 comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
હું નસીબદાર છું !
Simple theme. Powered by Blogger.